《涵碧亭》
宋代·刘述

两山嵚处一泉飞，飞到亭前聚作池。
砌下蛟龙盘未起，席间环佩响无时。
翩飜翠羽青霞色，偃亚芳丛碧玉姿。
却羡老僧饶岁腊，不知天上有炎曦。

作者简介：刘述，字孝叔，湖州人。举进士，为御史台主簿，知温、耀、真三州，提点江西刑狱，累官都官员外郎，六年不奏考功课。知审官院胡宿言其沉静有守，特迁兵部员外郎，改荆湖南北、京西路转运使，再以覃恩迁刑部郎中。